Damn

רקע והפקה

את האלבום הפיקו רבים כאשר הבולטים ביותר שבהם הם פלוס, גרג קורסטין סטיב לייסי ומייק ויליאמס. "HUMBLE" היה השיר הראשון באלבום שהוקלט, ולאחר כך הוקלט השיר "DNA". לאחר שהבית הראשון של השיר "DNA" הוקלט עם הביט שמייק וויל הכין לשיר, לאמאר ביצע את הבית השני א-קפלה, וביקש שמייק וויל יכין את הביט על בסיס הראפ. לאמאר הציע שהשיר ישמע "כאוטי", ושמייק ויל ילחין את החלק השני של השיר כדי ש"ישמע כאילו הוא נלחם נגד הביט".
את הביט לשיר "HUMBLE" מייק וויל הכין בכוונה שגוצ'י מיין יבצע על הביט, אך השמיע את הביט ללאמאר כדי שלאמאר יבצע בפעם הראשונה על ביט בסגנון טראפ. לאחר ההקלטה, הוסכם שהשיר יהיה על אלבומו השני של מייק וויל "Ransom 2", אך אחרים שכנעו את לאמאר לשמור את השיר לאלבומו הבא.

הוצאה וקידום

ב-23 במרץ 2017 הוציא לאמאר סינגל מקדם בשם "The Heart Part 4", שבו היו מילים שרמזו על הוצאת אלבומו הרביעי ב-7 באפריל 2017. בשבעה באפריל החל האלבום להיות זמין להזמנה מוקדמת ואושר שייצא ב-14 באפריל. ב-11 באפריל, חשף לאמאר את רשימת השירים של האלבום.

סינגלים

ב-30 במרץ 2017, הוציא לאמאר את הסינגל הראשון של האלבום, "HUMBLE", ביחד עם וידאו קליפ. השיר הגיע למקום ראשון בבילבורד הוט 100 ולמקום השני בקנדה הוט 100.}
ב-20 ביוני 2017 הוציא לאמאר את הסינגל השני מהאלבום, "LOYALTY", בשיתוף ריהאנה. השיר הגיע למקום 14 בבילבורד הוט 100.
בשני באוקטובר 2017 הוציא לאמאר את הסינגל השלישי מהאלבום "LOVE" בשיתוף זאקארי. השיר הגיע למקום 16 בבילבורד הוט 100.

שירים אחרים

הווידאו קליפ של השיר "DNA" מהאלבום יצא ב-18 באפריל 2017.
הווידאו קליפ של השיר "ELEMENT" מהאלבום יצא ב-27 ביוני 2017.

עטיפה ושם

ב-11 באפריל 2017, חשף לאמאר את עטיפת אלבום "DAMN". העטיפה עוצבה על ידי ולאד ספטוב, שעיצב גם את עטיפת שני הפרויקטים הקודמים של לאמאר, "Untitled Unmastered" ו"To Pimp a Butterfly". ספטוב תיאר את תמונת האלבום כ"קולנית ומגרה" ו"הוא לא פוליטי כמו To Pimp a Butterfly אך יש לו אנרגיה".
בראיון לרדיו ב-29 ביוני 2017, לאמאר חשף שבתחילה שם האלבום היה אמור להיות What Happens on Earth Stays on Earth (מה שקורה בכדור הארץ נשאר בכדור הארץ), אך שינה את דעתו, והחליט ששם האלבום יהיה "DAMN".

מוזיקה ותכנים מילוליים

האלבום הוא אלבום ראפ מודע, עם אלמנטים של טראפ, רית׳ם אנד בלוז, ופופ.
מבין הנושאים באלבום, לאמאר מתייחס לשחורים העבריים.
אני בן ישראל, אל תקראו לי שחור יותר, המילה הזאת היא רק צבע, היא לא עובדות יותר.
בן דוד שלי התקשר, בן דוד שלי קארל דאקוורת', אומר שהוא יודע מה אני שווה, ושדברים אומר שכולנו קוללנו"
המקור באנגלית
I'm a Israelite, don't call me Black no mo'
That word is only a color, it ain't facts no mo'
My cousin called, my cousin Carl Duckworth
Said know my worth

And Deuteronomy say that we all been cursed
— ".YAH"
בשיר ".FEAR" מתקשר ללאמאר בן דודו, ואומר לו: "...ואני יודע שאתה מרגיש שנו, אתה יודע, אנשים לא מתפללים בשבילך, אבל אתה צריך להבין את זה, אחי, שאנחנו עם מקולל. בדברים פרק כ"ח פסוק 28 כתוב:"יַכְּכָה יְהוָה, בְּשִׁגָּעוֹן וּבְעִוָּרוֹן; וּבְתִמְהוֹן, לֵבָב.". תראה, אחי, בגלל זה אתה מרגיש שיש משא כבד על כתפיך. אבל עד שתבין את המסר, זה ישאר ככה..."".

פרסים והוקרה

"Damn" זכה לפרס אלבום השנה בפרסי ההיפ הופ של BET. האלבום גם זכה בפרס אלבום הראפ האהוב ביותר בפרס המוזיקה האמריקאית. השיר "Humble" מהאלבום זכה לפרס וידאו קליפ השנה בפרסי הווידאו קליפ 2017 של MTV. בפרסי הגראמי 2018, זכה Damn בפרס אלבום הראפ הטוב ביותר של 2017, והיה מועמד לפרס האלבום הטוב ביותר.
בנוסף, האלבום זכה בפרס פוליצר למוזיקה בשנת 2018. בכך הפך להיות האלבום הראשון שזכה בפרס מסוג זה שאינו אלבום ג'אז או קלאסי.